Eucharitina
Eucharitina ir izmirušu pleckāju ģints no Rinhonelīdu kārtas. Ģints tika izdalīta 1955. gadā pēc Terebratula eucharis sugas no Čehijas. Čaulas ventrālais (vēdera) vāciņš ieliekts, bet dorsālais (muguras) vāciņš stipri izliekts. Ribas pie priekšējās malas ar garenisku vagojumu. Atslēgas izaugums sašķelts trīs daļās un savienots ar atslēgas plātni vienā plātnē. Ģintī ir 3 sugas. Dzīvoja apakšdevonā un bija izplatīti Čehijā, Austrijā, Francijā, Itālijā, Marokā, kā arī, iespējams, Ķīnā.